Predkladacia správa

V súlade s  § 163 ods. 3 zákona č. 312/2001 Z.z. o štátnej službe a o zmene a doplnení niektorých zákonov v znení neskorších predpisov a v zmysle racionalizačných opatrení, týkajúcich sa činností v služobnom úrade Ministerstva hospodárstva Slovenskej republiky predkladám na schválenie vláde Slovenskej republiky limit počtu systemizovaných štátnozamestnaneckých miest k 17.12.2003, v počte 439, čo predstavuje zníženie o 33 systemizovaných štátnozamestnaneckých miest. Schválením predloženého návrhu dosiahne Ministerstvo hospodárstva Slovenskej republiky požadovaný počet systemizovaných miest - 541, vrátane štátnej a verejnej služby, ktorý je zároveň zhodný s počtom schváleným vládou Slovenskej republiky v návrhu štátneho rozpočtu na rok 2004  na rokovaní dňa 14.10.2003 uznesením č. 947/2003.